મતિન હાફિઝ, મુંબઈઃ કિશોરોના ‘ટ્રાફિકિંગ’ મામલે તપાસ કરી રહેલી સિટી ક્રાઈ બ્રાન્ચે ગુરુવારે મુંબઇમાંથી વધુ બે કેરિયર્સને ઝડપી પાડ્યા છે, જેઓ મુંબઇના કિશોરોને પેરિસમાં સ્મગલ કરવાના રેકેટમાં સંડોવાયેલા છે. અધિકારીઓએ જણાવ્યું છે કે પેરિસમાં હાલ સુધીમાં 100 જેટલા કિશોરોને ગેરકાયદેસર ઘુસાડવામાં આવ્યા છે. આવું કરવાનો ઉદ્દેશ બાળકોને સારું શિક્ષણ અપાવવાનો અને પરિવારના ‘સ્ટેટસ’માં ઉમેરા કરવાનો હોવાનો સામે આવ્યો છે.